রাত ১১টা। রেড রোড। দুরন্ত গতিতে ছুটছে গাড়ি। তারসঙ্গে পাল্লা দিচ্ছে বাইক। স্পিডোমিটারের কাঁটা নির্ধারিত গতির সীমা পার করেছে আগেই। আরোহীদের কারোর মাথাতেই নেই হেলমেট। এতটুকু কমেনি গতির নেশা। যে গতি ২৪ ঘণ্টা আগেই প্রাণ কেড়ে নিয়েছে নামী মডেল সনিকার। এখনও মৃত্যুর সঙ্গে পাঞ্জা লড়ছেন বিক্রম। চ্যানেলে চ্যানেলে ব্রেকিং। তারপরও এতটুকু টনক নড়েনি। সেফ ড্রাইভ, সেভ লাইভ এখনও শুধুই হোর্ডিং বন্দি।